מרטי (סרט)

מרטי (באנגלית: Marty) הוא סרט קולנוע מסוגת דרמה בבימויו של דלברט מאן משנת 1955. תסריט הסרט נכתב על ידי פאדי צ'ייפסקי והוא מבוסס על מחזה בעל שם זהה משנת 1953. בסרט משחקים ארנסט בורגניין ובטסי בלייר.

הסרט זכה לביקורות מהללות ולהצלחה כלכלית. הוא גרף ארבעה פרסי אוסקר, כולל בקטגוריות הסרט הטוב ביותר והבמאי הטוב ביותר. בנוסף, הסרט זכה בפרס דקל הזהב של פסטיבל הקולנוע בקאן.  "מרטי", "סוף השבוע האבוד" (1945) והסרט הדרום קוריאני "פרזיטים" (2019) הם הסרטים היחידים שזכו הן בפרס אוסקר לסרט הטוב ביותר והן בפרס דקל הזהב. בשנת 1994, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית".

עלילה
הסרט מגולל את סיפורו של מרטי (ארנסט בורגניין), קצב ממוצא אמריקאי-איטלקי המתגורר עם אמו (אסתר מינקיוטי) בברונקס ניו יורק. בגיל 34 מרטי סובל מהקנטות של משפחתו וחבריו בשל היותו רווק על אף היותו האח הבכור. למרות זאת מרטי משתדל לשמור על אורח חיים אופטימי.

לאחר שאמו מכריחה אותו לצאת לבלות במועדון ריקודים בשבת בערב, הוא נפגש עם קלרה (בטסי בלייר), מורה בבית ספר תיכון שננטשה על ידי בן זוגה. במהלך הערב הם מבלים יחדיו ושניהם לומדים להכיר זה את זה. מרטי מביא את קלרה לביתו ושם שניהם מגלים חיבה זה לזה. מרטי מבטיח לקלרה שהוא יתקשר אליה למחרת אחרי המיסה בכנסייה.

בינתיים דודתו של מרטי, קטרינה (אוגסטה סיולי), עוברת לגור ביחד איתו ועם אמו. היא משכנעת את אמו של מרטי שקלרה תגזול ממנה את מרטי והיא תגרום לה סבל. אמו של מרטי משתכנעת והיא מביעה מורת רוח מקלרה באוזני מרטי. חבריו הקרובים של מרטי משכנעים אותו לוותר על קלרה ולמצוא מישהי יותר צעירה. מרטי משתכנע והוא לא מתקשר לקלרה.

בסוף הסרט מרטי יוצא עם חבריו, אך במהלך הבילוי איתם הוא מבין שטעה כשהקשיב להם ולא התקשר לקלרה. למרות לחצם הוא עוזב אותם ומתקשר לקלרה. בסצנת הסיום של הסרט מסתגר מרטי בתא טלפון ונשמעת תחילת שיחתו המהוססת עם קלרה.

צוות השחקנים הראשי

הפקה
ג'ו מאנטל, אסתר מינקיוטי ואוגסטה סיולי שיחקו במקור גם בהפקת הטלוויזיה המקורית. התסריטאי הרחיב את תפקידה של קלרה והוסיף את הסצנות עם אימו ודודתו של מרטי.

צילומי הסרט החלו ב-7 בספטמבר 1954. צילומי הסרט התרחשו בכמה מקומות בברונקס ובקווי הרכבת בשכונה. ג'רי אורבך הופיע ללא ציון קרדיט בתפקידו הקולנועי הראשון. תסריטאי הסרט פאדי צ'ייפסקי גם הופיע ללא ציון קרדיט בתפקיד לאו.

השחקנית ננסי מרצ'נד שגילמה את קלרה בהפקת הטלוויזיה הייתה אמורה לשוב ולגלם אותה גם בסרט, אך בטסי בלייר התעקשה לקבל את התפקיד. באותה תקופה בלייר שהייתה נשואה לג'ין קלי הודרה מהפקות קולנוע עקב דעותיה הקומוניסטיות. קלי שכנע את מפיקי אולפן ההפצה יונייטד ארטיסטס לתת לה את התפקיד. הוא אף איים לבטל את השתתפותו בסרט "תמיד יש מזג אוויר מוצלח" אם בלייר לא תקבל את התפקיד.

פרסים ומועמדויות
 קטגוריה  תוצאה  מועמד/זוכה פרס אוסקר לסרט הטוב ביותר    יונייטד ארטיסטס (הרולד הכט, מפיק) פרס אוסקר לבמאי הטוב ביותר    דלברט מאן פרס אוסקר לשחקן הטוב ביותר    ארנסט בורגניין פרס אוסקר לתסריט המעובד הטוב ביותר    פאדי צ'ייפסקי פרס אוסקר לשחקן המשנה הטוב ביותר    ג'ו מאנטל  זוכה: ג'ק למון – מיסטר רוברטס פרס אוסקר לשחקנית המשנה הטובה ביותר    בסטי בלייר  זוכה: ג'ו ואן פליט – קדמת עדן פרס אוסקר לעיצוב התפאורה הטוב ביותר    טד הייוורת', רוברט פריסטלי ווולטר סיימונס  זוכים: ארתור קראמס, סמואל קומר, טאמבי לארסן והאל פיריריה – קעקוע הורד פרס אוסקר לצילום הטוב ביותר    ג'וזף לאשל  זוכה: ג'יימס וונג האו – קעקוע הורד פרס דקל הזהב    דלברט מאן פרס גלובוס הזהב לשחקן הטוב ביותר - סרט דרמה    ארנסט בורגניין פרס באפט"א לשחקן הזר הטוב ביותר    ארנסט בורגניין פרס באפט"א לשחקנית הזרה הטובה ביותר    בסטי בלייר פרס באפט"א לסרט הטוב ביותר    יונייטד ארטיסטס  זוכה: סרטי לונדון - ריצ'רד השלישי

קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטים רומנטיים
קטגוריה:זוכי אוסקר: הסרט הטוב
קטגוריה:סרטי שחור-לבן אמריקאיים
קטגוריה:זוכי פרס דקל הזהב
קטגוריה:סרטים בשימור ספריית הקונגרס
קטגוריה:הברונקס
קטגוריה:סרטים אמריקאיים משנת 1955
קטגוריה:סרטי דרמה רומנטית אמריקאיים
קטגוריה:סרטי דלברט מאן